《读汉史》
宋代·刘应时

彭蠡万顷波，胥江八月涛。
所蓄盖有素，末流故滔滔。
君子贵养盖，毋事驾说劳。
汉祖过百人，心动疑贯高。
田孟天下士，其忍负赵敖。
处死且不难，视身如鸿毛。
髠钳吾何畏，义命岂忍逃。
乘舆忽至止，兴运有所遭。
挽首与之语，议论诚英豪。
回视汉廷臣，谁能出尔曹。
即日拜宋相，泥涂升九皋。
大闲不可逾，四维在所操。
我观忠义传，荣如华衮褒。
置君如奕棋，百岁犹腥臊。

作者简介：四明人，字良佐。喜好诗，与陆游、杨万里友善。有《颐庵居士集》。